Neformalno izobraževanje in usposabljanje – tečaji

Zavod za zaposlovanje Območna služba Murska Sobota obvešča zainteresirane brezposelne osebe in  iskalce zaposlitve o možnostih vključevanja v deficitarne tečaje – Neformalno izobraževanje in usposabljanje.

Kdo se lahko vključi v tečaje?
Vključite se lahko, če ste prijavljeni v evidenci brezposelnih oseb ali v evidenci iskalcev zaposlitve in imate dokončano vsaj II. stopnjo izobrazbe.
Programi so namenjeni tudi tistim, ki imate delovne izkušnje ali poklic, po katerem ni povpraševanja med delodajalci ali pa imate poklic, po katerem je povpraševanje in bi želeli svoja znanja in usposobljenost v svojem poklicu nadgraditi in pridobiti dodatne kompetence.

Kaj pridobite z vključitvijo?
· Nova znanja, veščine in spretnosti, ki jih lahko uporabite na delovnih mestih.
· Boljšo usposobljenost za opravljanje konkretnih del in nalog, po katerih povprašujejo delodajalci, s čimer si povečate zaposlitvene možnosti.
· Nova poznanstva in informacije o novih priložnostih.

Tečaji po področjih:
Področje gradbeništva: usposabljanja za slikopleskarska dela, tesarska dela in zidarska dela, osnove suhomontažne gradnje, osnove polaganja keramičnih oblog.
Področje gostinstva: usposabljanja za pomočnika kuharja in pomočnika natakarja.
Področje transporta: usposabljanja in pridobitev vozniških izpitov F, C, CE in D kategorije, voznik v cestnem prometu (temeljna kvalifikacija) TK, redno usposabljanje voznikov – obnovitev kode 95, upravljalec kmetijskih strojev in naprav, tečaj za voznika viličarja, usposabljanje za upravljanje težke gradbene mehanizacije.
Področje obdelave kovin in strojništva: operater CNC naprav, TIG varilec s certificiranjem usposobljenosti varilca, začetni tečaj varjenja po MIG/MAG postopku in MIG/MAG varilec s certificiranjem usposobljenosti za varilca.
Področje logistike: usposabljanje za skladiščnike in tečaj za voznika viličarja.
Področje elektrotehnike in energetike: usposabljanje za pomožna dela na področju elektroinštalacij in usposabljanje za energetika.
Področje lesarstva: oblikovalec lesa in usposabljanje za upravljalca lesnoobdelovalnih strojev.
Področje kmetijstva in holtikulture: vrtnar pridelovalec, zelenjadar.
Področje računovodstva: računovodja za manjše družbe, samostojne podjetnike in zavode.
Področje varovanja oseb in premoženja: varnostnik, program usposabljanja in preizkus usposobljenosti za reševalca iz vode v bazenskih kompleksih.
Področje prodaje: ponudnik tradicionalnih izdelkov, pridelkov in storitev.
Področje socialnega varstva: socialni oskrbovalec na domu, družabnik za starejše osebe.
Področje umetne obrti: lončar.
Področje uporabnega računalništva: obdelava besedil, preglednice, podatkovne baze, predstavitve, AutoCAD 2D in 3D, pridobitev ECDL spričeval, digitalno opismenjevanje, računalniško opismenjevanje za odrasle.
Področje poznavanja jezikov: nemški in angleški jezik na različnih ravneh znanja, slovenski jezik za tujce, madžarski jezik in tečaj nemščine kot priprava na zaposlitev v tujini – osnovni in obnovitveni.



Pridobitev Nacionalne poklicne kvalifikacije
Po uspešno opravljenih tečajih, ki se tičejo poklicnega področja, vam je ZRSZ pripravljen financirati tudi pridobitev Nacionalne poklicne kvalifikacije, ki vam zaposlitvene možnosti dodatno poveča. ZRSZ vam financira 2 poizkusa pridobitve omenjene kvalifikacije.

Kaj vam ob vključitvi v tečaj ali za pridobitev NPK ZRSZ krije?
· Izvajalcu se krijejo stroški programa.
· Vključenim osebam se krijejo dodatek za aktivnost v višini 1,20 € za vsako uro vaše dejanske udeležbe na usposabljanju in dodatek za prevoz v višini 0,16 € za vsak kilometer od kraja vašega bivanja do kraja usposabljanja in nazaj.


Formalno izobraževanje

Brezposelnim osebam, ki se vključujejo v:
· dokončanje osnovne šole ali
· v zaključni letnik nižjega poklicnega izobraževanja ali srednjega splošnega izobraževanja ter v priprave in opravljanje zaključnega izpita oz. priprave in opravljanje poklicne mature oz. priprave in opravljanje splošne mature
ZRSZ krije izvajalcu stroške izvedbe programa, vključenim osebam pa stroške izobraževanja v višini 6,00 € na dan dejanske prisotnosti v programu in dodatek za prevoz v višini 0,16 € na prevožen kilometer.

V kolikor ste zainteresirani za vključitev v programe neformalnega ali formalnega izobraževanja, se oglasite pri svojem svetovalcu zaposlitve in se dogovorite za izvedbo enega ali več kompatibilnih programov ter s tem pristopite k realizaciji svoje poklicne kariere in povečajte svoje zaposlitvene možnosti.

Informacija ZRSZ za delodajalce in brezposelne osebe

ZRSZ delodajalce in brezposelne osebe obvešča, da nudi za brezposelne osebe za njihovo povečanje zaposlitvenih možnosti naslednje programe:
· enomesečni delovni preizkus,
· trimesečno usposabljanje na delovnem mestu,
· za mlade spodbudo za zaposlovanje v višini 4.992,00 €,
· za ranljive ciljne skupine spodbudo za zaposlovanje v višini od 4.992,00€ do 7.992,00 €,
· spodbudo za zaposlitev v okviru zelenih delovnih mest v višini 8.160,00 €,
· šest mesečna usposabljanja za ranljive ciljne skupine v okviru socialnih ali invalidskih podjetij ali zaposlitvenih centrov in spodbudo za zaposlovanje oseb, ki so zaključila tovrstna usposabljanja za zaposlitev pri katerem koli gospodarskem subjektu za šest mesecev v višini 4.440,00 €, za dvanajst mesecev pa v višini 8.880,00 €.

[bookmark: _GoBack]V kolikor ste delodajalci zainteresirani za sodelovanje, vas prosimo, da se obrnete na enega izmed svetovalcev za delodajalce na pristojnem uradu za delo, podrobnejše informacije o javnih povabilih pa najdete tudi na naših spletih straneh. 

